EkBass/fiwiki-20250220-pages-articles huggingface dataset:
Bilbo Reppuli

Bilbo Reppuli () on keskeinen hahmo J.R.R. Tolkienin kirjoissa Taru sormusten herrasta ja Hobitti eli sinne ja takaisin. Hän oli Keski-maan hobitti ja Frodo Reppulin setä ja serkku. Risto Pitkäsen suomennoksessa Bilbon nimi on Kalpa Kassinen. == Elämä == Bilbo syntyi 22. syyskuuta 2890 Kolmatta aikaa Bungo Reppulille ja Belladonna Tukille. Kirjassa Hobitti eli sinne ja takaisin kerrotaan, kuinka vuonna 2941 Bilbo lähti Gandalfin, Thorin Tammikilven ja kahdentoista muun kääpiön kanssa valtaamaan Yksinäistä Vuorta takaisin lohikäärme Smaug Kultaiselta. Seikkailu vei heidät Rivendelliin, läpi Synkmetsän ja lopulta Ereborin Yksinäiselle vuorelle. Kun Thorin ja kumppanit olivat vallanneet vuoren itselleen takaisin, alkoi Viiden Armeijan Taistelu. Kirjassa Bilbo löysi Valtasormuksen ja pakeni Klonkulta voitettuaan tämän arvoituskilvassa kysymyksellä ”Mitä minulla on taskussani?”. Kilpailun kuluessa Bilbo kertoi olevansa Reppuli ja tulevansa Konnusta. Bilbo kantoi sormusta 60 vuotta tietämättä sen merkitystä. Se pidensi Bilbon elämää yli hobittien tavanomaisen eliniän. Hän käytti sormusta taistellessaan Synkmetsän hämähäkkejä vastaan ja pelastaessaan Thorinin ja muut matkalaiset Synkmetsän haltioilta. Viiden Armeijan Taistelussa Bilbo käytti sormusta pysyäkseen piilossa ja vahingoittumattomana. Tämän takia häntä oli vaikea löytää taistelun jälkeen. Bilbo oli saanut kiven päähänsä ja pyörtynyt ja otti sormuksen pois vasta herättyään. Seikkailun jälkeen Bilbo adoptoi Frodon ja käytti sormusta piiloutuakseen epämieluisilta serkuiltaan Säkinheimo- Reppuleilta. Taru sormusten herrasta-kirja alkaa, kun Bilbo lähtee Konnusta 111. syntymäpäivänään (22. syyskuuta 3001), jättäen sormuksen ja koko muun omaisuutensa Frodolle. Hän matkusti Rivendelliin kolmen kääpiön kanssa. Siellä hän eli rauhallista elämää syöden, nukkuen, kirjoittaen runoja ja työstäen elämäkertaansa. Hän kirjoitti myös kirjan Käännöksiä haltiakielestä, josta tuli Silmarillionin perusta. Sormusten herran viimeisessä osassa Kuninkaan paluussa Bilbo lähtee Frodon, Gandalfin ja haltioiden kanssa Harmaisiin Satamiin. Sieltä hän lähtee laivalla meren yli Valinoriin 29. syyskuuta 3021. Hän oli vanhentunut huomattavasti sen jälkeen kun oli luopunut Sormuksesta. Hän oli jo juhlinut 131. syntymäpäiväänsä, joten hän oli vanhin hobitti, joka oli koskaan elänyt Keski-maassa. Luokka:Keski-Maan henkilöhahmot Luokka:Kuvitteelliset miekkailijat Luokka:Seulonnan keskeiset artikkelit
Glorfindel

Glorfindel on fiktiivinen haltia J. R. R. Tolkienin kirjassa Taru sormusten herrasta. Hän on hahmo, joka ilmestyy muutamia kertoja Keski-Maan historiassa. Glorfindel saapui aluksi Ñoldo-haltiana Gondoliniin, mutta Tuorin, Idrilin, Eärendilin ja monien muiden Gondolinista paon aikana Ensimmäisellä ajalla hän auttaa heitä. Kun Balrog sulkee kaikki pakotiet ympäröivillä vuorilla, Glorfindel taistelee sitä vastaan kivisellä huipulla, ja molemmat saavat surmansa. ==Juoni== Glorfindel kuitenkin palaa Kolmannella ajalla Fornostin taistelun lopussa ja myöhemmin Elrond Puolhaltia lähettää hänet Frodon oppaaksi Rivendelliin. On hyvin epätavallista, mutta ei mahdotonta, että haltia palaa Mandosin saleista takaisin Ardaan, mutta Glorfindelille näin kävi. Tolkien kertoi itse, että Glorfindel palasi valarin käskystä ilmeisesti istarin kanssa Keski-Maahan. Glorfindel oli se, joka ennusti Angmarin Noitakuninkaasta että: ”Miehen kädestä hän ei tule kuolemaan”. Tämä ennustus toteutui kun Éowyn, nainen, tappoi Noitakuninkaan Pelennorin kenttien taistelussa. Peter Jacksonin elokuvassa Arwen korvaa Glorfindelin Frodon auttajana. Myös Ralph Bakshin animaatioversiossa Glorfindel jätettiin pois, ja hänet korvasi Legolas. Luokka:Keski-Maan henkilöhahmot de:Figuren in Tolkiens Welt#Glorfindel pl:Lista Calaquendich#Glorfindel
Svjatoslav III

Svjatoslav III () oli Novgorodin ruhtinas vuosina 1200–1205, 1207–1210 ja Vladimirin suuriruhtinas vuosina 1246–1249. Hän oli Vsevolod III:n kuudes poika. Hän sai isänperintönä Jurjev-Polskiin, jonne hän palasi jouduttuaan karkotetuksi Vladimirista kahden vuoden valtakauden jälkeen. Luokka:Vladimirin suuriruhtinaat Luokka:Vuonna 1191 syntyneet Luokka:Vuonna 1252 kuolleet
Euroopan lippu

Euroopan lippu koostuu kahdentoista kultaisen tähden kehästä sinisellä taustalla. Se on Euroopan kansojen yhtenäisyyden symboli. Lippu otettiin käyttöön Euroopan neuvostossa vuonna 1955 ja se on tarkoitettu kaikkien eurooppalaisten käyttöön. Euroopan yhteisö eli nykyinen Euroopan unioni otti sen käyttöön vuonna 1985. Lippu on Euroopan unionin ja laajemmin eurooppalaisen identiteetin tunnus. Euroopan lipulla on mahdollista liputtaa kansallislipun rinnalla. Esimerkiksi toukokuun 9. päivänä vietettävänä Eurooppa-päivänä suositellaan liputtamista myös Euroopan lipulla. == Symbolismi == Euroopan neuvoston tiedotuksen mukaan tähtien kehä symboloi liittoa. Lukumäärä kaksitoista kuvaa täydellisyyttä ja kokonaisuutta, esimerkiksi vuosi on jaettu kahteentoista kuukauteen. Euroopan unionin viestinnän mukaan lippu symboloi Euroopan unionia ja laajemmin myös Euroopan yhtenäisyyttä ja eurooppalaista identiteettiä. Tähdet symboloivat Euroopan kansojen ihanteita: yhtenäisyyttä, yhteisvastuuta ja sopusointua. Ympyrä edustaa yhtenäisyyttä. Lipussa olevien tähtien määrä ei liity jäsenvaltioiden määrään. Euroopan unionin virallinen hymni Oodi ilolle otettiin käyttöön samana vuonna kuin lippu. Hymni on tarkoitettu yhteiseksi Euroopan unionin symboliksi ilmentämään rauhaa, vapautta ja solidaarisuutta. Lippu on kuvattu kaikissa euroseteleissä. == Käyttö Suomessa == Sisäasiainministeriö on eräissä yhteyksissä suosittanut liputtamista Euroopan lipulla mahdollisuuksien mukaan kansallislipun rinnalla. Esimerkiksi toukokuun 9. päivänä vietettävänä Eurooppa-päivänä on suositeltu liputtamista myös Euroopan lipulla. Liputtaminen on perusteltua erityisesti silloin, kun liputuksen aihe liittyy EU:n toimintaan. Muu käyttö liittyy yleensä vierailuihin tai kokouksiin, joihin tulee osallistujia EU-instituutioista tai EU-maista. Lippua käytetään myös Suomen lipun rinnalla ulkorajoilla olevilla rajanylityspaikoilla sekä kansainvälisillä lentoasemilla ja satamissa. == Maria-tulkinta == On väitetty, että tähtien lukumäärällä olisi yhteyksiä neitsyt Marian Ilmestyskirjan 12-tähtiseen sädekehään, joka esiintyi usein katolisessa kristillisessä taiteessa. Lipun suunnitteluun osallistunut Arsène Heitz on väittänyt Raamatun Ilmestyskirjassa kuvatun kahdentoista tähden innoittaneen häntä. Euroopan unionin edustajat ovat kieltäneet, että lipun valintaan olisi liittynyt uskonnollista tarkoitusperää tai että sellaisesta olisi oltu valitessa tietoisia. == Kuvia == EU Flag specification.svg|Lipun suhteet. Juhannus- helsinki-2007-212.jpg|Lippurivi Helsingin satamassa. Flag of the Council of Europe.svg|Euroopan neuvoston vuodesta 2013 käyttämä muunnelma. Euromaidan Kyiv 01-12-2013 35.JPG|Euromaidan Kiovassa 2013. == Lähteet == == Aiheesta muualla == * EU:n lipun graafiset ohjeet. lippu Luokka:Järjestöjen liput Luokka:Seulonnan keskeiset artikkelit
Jaroslav II

Jaroslav II eli Jaroslav Vsevolodovitš (Jaroslav Vsevolodinpoika, ; 8. helmikuuta 1191 – 30. syyskuuta 1246) oli Vladimir–Suzdalin suuriruhtinas vuosina 1238–1246. Hän oli Vsevolod III:n neljäs poika. Venäläiset tekivät hänen johtamanaan ryöstöretken Hämeeseen talvella 1226–1227 ja ottivat runsaasti vankeja. Hän levitti ortodoksisuutta Karjalaan. Jaroslavilla oli useita poikia. Hänen poikansa Andrei II, Aleksanteri Nevski ja Jaroslav III olivat kukin aikanaan hänen seuraajiaan Vladimirin hallitsijana. ==Lähteet== Luokka:Vladimirin suuriruhtinaat Luokka:Vuonna 1191 syntyneet Luokka:Vuonna 1246 kuolleet
Intermezzo

Intermezzo [-metso] () on musiikkiin liittyvä termi, jolla on muutama hieman toisistaan poikkeava merkitys. Yleisesti sanaa käytetään viittaamaan sävellykseen, joka sijoittuu kahden (suuremman) musiikillisen kokonaisuuden väliin. Tarkemmin intermezzot voidaan jakaa kahteen päätyyppiin, ns. oopperaintermezzoon ja instrumentaaliseen intermezzoon. ==Oopperaintermezzo== Oopperassa intermezzo oli 1700-luvulla koominen välinäytös vakavamman opera serian kahden näytöksen tai kohtauksen välillä. Nämä intermezzot saattoivat olla itsessään kokonaisia teoksia, vaikkakin pääteosta lyhyempiä. Ne antoivat kontrastia tummemmansävyiselle opera serialle ja tarjosivat humoristisen tauon pääteoksen draamasta. Tunnetuin tällainen teos lienee Giovanni Battista Pergolesin La serva padrona. Välillä intermezzot ja niiden suosio levisivät jopa nopeammin kuin itse opera seria – asiaa ei ainakaan haitannut niiden tuottamisen helppous verrattuna täysimittaiseen oopperaan. Tyyli levisi 1730-luvulla ympäri Eurooppaa. ==Instrumentaalinen intermezzo== Termi sai 1800-luvulla uuden merkityksen – lyhyehkö soitinsävellys, joka oli joko välisoittona suuremman teoksen kahden osan välillä tai vaihtoehtoisesti itsenäinen teos. Näiden intermezzojen tyyli ja funktio vaihtelevat suurestikin. Oopperasäveltäjät sävelsivät ajoittain intermezzoja välisoitoiksi oopperan näytösten välille. Tässä merkityksessään intermezzo muistuttaa entr'actea. Tämäntyyppisiin välisoittoihin lukeutuu esimerkiksi intermezzo Pietro Mascagnin oopperasta Cavalleria rusticana. Myös muiden muassa Puccini ja Delius sävelsivät oopperoihinsa tällaisia välisoittoja. ==Katso myös== * Intermedio Luokka:Taidemusiikin muodot Luokka:Oopperatermistö Luokka:Italiankieliset sanat ja sanonnat
Juri II

Juri II eli Juri Vsevolodovitš (joskus myös Yrjö II, 1189 – 4. maaliskuuta 1238) oli Vladimirin suuriruhtinas vuosina 1212–1216 ja 1218–1238 ja hallitsi Vladimir-Suzdalia Venäjän mongolivalloituksen aikaan. Vsevolod III:n kolmantena poikana Juri kunnostautui taisteluissa Rjazania vastaan 1208. Jurin isä halusi jättää Jurille perinnöksi Rostovin ja vanhimmalle pojalle Konstantinille Vladimirin, mutta Konstantin vaati joko molempia tai ei mitään. Siksi Vsevolod jätti Konstantinin perinnöttömäksi ja jätti molemmat kaupungit Jurille. Konstantin liittoutui Novgorodin Mstislav Rohkean kanssa ja löi muut veljensä Lipitsajoella. Voitettuaan Vladimirin hän lähetti Jurin hallitsemaan Rostovia ja Jaroslavlia. Konstantin kuoli kaksi vuotta myöhemmin, ja Juri palasi Vladimiriin. Juri soti useasti Volgan Bulgariaa vastaan ja perusti Nižni Novgorodin linnakkeen Volgalle suojaksi bulgaareilta. Nuoremman veljensä Jaroslavin hän asetti hallitsemaan Novgorodia. Kun mongolit lähestyivät Venäjää ensi kertaa 1223, lähetti Juri heitä vastaan pienen joukon, muttei ehtinyt katastrofaaliseen Kalkan taisteluun. Kun mongolit palasivat 1237, Juri kohteli heidän lähettiläitään töykeästi. Hän ei myöskään auttanut Rjazania, kun Batu-kaani piiritti sitä. Hänen oma pääkaupunkinsa olikin seuraava kohde. Jurin pojat lyötiin Kolomnassa, ja Juri itse pakeni Jaroslaviin. Hänen vaimonsa Agatha (Kiovan Mikaelin sisar) kuoli kirkossa, josta väki oli hakenut turvaa tulelta. Juri itse kuoli 1238 Sit-joella, missä mongolit murskasivat Vladimir-Suzdalin joukot. Luokka:Vladimirin suuriruhtinaat Luokka:Vuonna 1189 syntyneet Luokka:Vuonna 1238 kuolleet
Konstantin I (Vladimir)

Konstantin Vsevolodovitš (18. toukokuuta 1186 – 2. helmikuuta 1218) oli Vsevolod III:n poika. Hän hallitsi Novgorodia 1206 ja 1207, sekä myöhemmin Rostovia ja Vladimiria. Vsevolod teki kuolinvuoteellaan Konstantinin perinnöttömäksi ja jätti nuoremmalle veljelle Jurille Vladimirin. Lipitsan taistelussa (1216) Konstantin ja hänen liittolaisensa Novgorodin Mstislav löivät Jurin ja miehittivät Vladimirin. Konstantin rakennutti ylösnousemuksen katedraalin Rostoviin ja kolme kivikirkkoa Jaroslavliin. Konstantinin kuoltua 1218 Juri palasi valtaan. Konstantinin perilliset kuitenkin pitivät Rostovin ja Jaroslavin 1400-luvulle asti. Luokka:Vladimirin suuriruhtinaat Luokka:Vuonna 1186 syntyneet Luokka:Vuonna 1218 kuolleet
Balineesi

Balineesi on siamilaisen pitkäkarvainen muoto. Sen ulkomuoto on peräisin siamilaisilta sukulaisilta: solakat linjat, siamilaisen naamiointi, sama kiilamainen pää ja safiirisilmät. Se on kuin siamilaisen ja persialaisen risteytys, mutta sen turkki on lyhyempää kuin persialaisilla ja kaulurikin puuttuu. Nimensä se on saanut balilaiselta tanssijalta, koska kissan astellessa häntä pystyssä, hännänpää heilahtelee puolelta toiselle. == Historia == Ensimmäinen balineesi oli epäilemättä pitkäkarvageeniä kantava siamilainen. Ensimmäiset pitkäkarvaiset siamilaiset rekisteröitiin 1928. Itämaisesta pitkäkarvasta innostuttiin ja rotua alettiin kasvattaa. Rotu alkoi yleistyä Amerikassa 1950-luvulla, jolloin sitä alettiin jalostaa. 1970-luvulla CFA (amerikkalainen Cat Fanciers Association) hyväksyi sen viralliseksi roduksi. Suomeen ensimmäinen balineesi tuli Ruotsista 1980-luvulla. Suomessa BaJaVa ry edustaa balineesien, itämaisten pitkäkarvojen ja seychellien pitkäkarvojen kasvatus- ja harrastustoimintaa. == Rakenne == *Vartalo on keskikokoinen ja hoikahko, mutta kuitenkin melko lihaksikas. *Häntä on pitkä, ohut ja teräväkärkinen. Hännän karvojen tulisi levitä sulkamaisesti. *Jalat ovat pitkät ja hoikat. *Tassut ovat pienet, soikeanmuotoiset ja kauniin sirot. *Pää on pitkä ja suippenva, hieman kiilamainen. Nenä on pitkä ja suora. *Silmät ovat keskikokoiset ja mantelinmuotoiset. Väri kirkas sininen, mieluiten safiirinsininen. *Korvat ovat suuret, teräväkärkiset, ja tyvestä leveät. == Luonne == Balineesin kerrotaan olevan hiljaisempi ja rauhallisempi kuin siamilainen. Tyypillistä itämaisille roduille on silti rodusta riippumatta puheliaisuus. Balineesi on vilkas ja leikkisä, mutta myös rauhallinen, tasapainonen ja sylissä viihtyvä. Se on ihanteellinen koko perheen lemmikki. == Värimuunnokset == Balineesilla on siamilaisen tapaan naamioväritys. Värejä on useita ja yleisimpiä niistä ovat ruskea-, sini-, suklaa-, lila-, puna- ja creme-naamio. Myös erilaisia tabby- ja kilpikonnakuvioita esiintyy sekä kokovalkoista turkkia. == Lähteet == * David Taylor: Kissojen maailma, WSOY 1999. ===Viitteet=== Luokka:Kissarodut
Vsevolod III

thumb|Vsevolod III Vsevolod III (, "isopesä", 1154 – 2. huhtikuuta 1212) oli Vladimirin suuriruhtinas vuosina 1176–1212. Hän hallitsi myös Rostovin, Jaroslavin ja Kiovan Venäjän ruhtinaskuntia. Vsevolod tuli veljensä Mikael I:n jälkeen Vladimirin suuriruhtinaaksi, jona sitten oli 36 vuotta. Hän valloitti Novgorodin, mutta joutui tappiolle liettualaisia vastaan. Myös Pihkova ja Smolensk tunnustivat hänen yliherruutensa. Novgorodia hallitsivat peräkkäin hänen puolestaan useat hänen pojistaan, joista Jaroslav II teki 1227 sotaretken jäämejä vastaan ja lähetti pappeja kastamaan karjalaisia kreikkalaiseen uskoon. Jaroslav II:n poika oli Aleksanteri Nevski.Vsevolod. 4. Tietosanakirja. Osa 10, Helsinki 1919. ==Lähteet== Luokka:Kiovan ruhtinaat Luokka:Vladimirin suuriruhtinaat Luokka:Vuonna 1154 syntyneet Luokka:Vuonna 1212 kuolleet
Ant

Ant tai ANT tarkoittaa seuraavia: * Ilmapumppu (), tähdistö * ANT, Kansainvälisen olympiakomitean maakoodi Antigua ja Barbudalle * ANT, entinen ISO 3166-3 -maakoodi Alankomaiden Antilleille * Apache Ant, käännösautomaatiotyökalu.
Vallihauta

Vallihauta on puolustusvarustuksena toimiva, yleensä veden täyttämä kaivanto, joka on rakennettu linnojen tai linnoitusten suojamuurien ympärille. Vallihaudan tarkoituksena on estää hyökkääjän, ennen kaikkea jalka- ja ratsuväen, eteneminen tai hidastaa sitä. Yksinkertaisimmillaan vallihauta voi olla vain pitkänomainen tai pyöreä vedellä täytetty tai kuiva (kuivahauta) kaivanto. Vallihauta on vanhimpia ihmisen tuntemia puolustusvarustelmia ja ollut käytössä ympäri maailman. Linnat ja linnoitukset pyrittiin rakentamaan saariin tai niemenkärkiin, jos se vain oli maantieteellisesti mahdollista. Tällöin luonnollinen vesistö toimi vallihaudan tavoin ja niemeen rakennettu linna tarvitsi keinotekoisen vallihaudan vain yhdelle puolelleen, mikä säästi paljon työtä. Tällaisissa tapauksissa järven tai meren puoleisille sivuille laadittiin sopivalle etäisyydelle rantaviivasta vedenalainen hakuli (paalutus, paaluvarustus), joka esti vesikulkuneuvoin suoritettavan maihinnousun pysäyttäen vihollisen alukset sopivalle ampumaetäisyydelle. == Lähteet == Luokka:Linnoitukset
Mihail Jaroslavitš

Mihail Jaroslavitš (, 1271 – 1318) oli Vladimirin viimeinen suuriruhtinas, vuodesta 1304. Vuonna 1318 Moskovan ruhtinaskunta valloitti Vladimirin suuriruhtinaskunnan ja Mihail Jaroslavitš teloitettiin 22. marraskuuta 1318. Luokka:Vladimirin suuriruhtinaat Luokka:Vuonna 1271 syntyneet Luokka:Vuonna 1318 kuolleet
Kingston upon Hull

Kingston upon Hull (yleensä vain Hull) on noin asukkaan kaupunki (city) ja yhtenäishallintopiiri Englannin itärannikolla East Riding of Yorkshiren muodollisessa kreivikunnassa. Hullia ympäröivällä laajemmalla kaupunkialueella elää noin ihmistä. Se perustettiin syvälle jokisuistoon satamakaupungiksi, joka kukoisti siihen aikaan kun Yorkshiren villa oli merkittävä vientituote. 1970-luvulle asti se oli myös merkittävä valaanpyynnin ja syvänmerenkalastuksen tukisatama. Alueella on edelleen merkittävää elintarviketeollisuutta. 1900-luvun alussa Suomen ja Hullin välillä oli vilkas rahti- ja matkustajaliikenne. Hull toimi Pohjois-Amerikkaan Hangosta matkaavien siirtolaisten välietappina ja lisäksi sinne vietiin Suomesta voita ja metsäteollisuuden tuotteita.Vesillä : elämää ja historiaa : 1900-Luvun alku Nykyisin Hullin kautta kulkee päivittäistavaraliikennettä manner-Eurooppaan. Kaupungin suuria nähtävyyksiä ovat Humberin silta, joka on maailman suurimpia riippusiltoja,Humber Bridge Web site sekä monipuolinen yleisöakvaario.The Deep Submarium pienoiskuva|The Deep, Hull at night == Musiikki == Musiikin puolella Hullia ovat tehneet tunnetuksi Paul Heatonin johtamat pop-yhtyeet The Housemartins ja The Beautiful South. The Housemartinsin itseironisena tunnuslauseena oli "the 4th best band in Hull" eli "Hullin neljänneksi paras bändi" ja he myös nimesivät esikoisalbuminsa toiveikkaan jalkapallofanin tavoin "London 0 Hull 4". The Beautiful South puolestaan on viitannut kotikaupunkiinsa muun muassa kappaleissa "I May Be Ugly" ja "Pretenders to the Throne". Lisäksi Hull on esillä The Beautiful Southin musiikkivideoissa "How Long's A Tear Take To Dry?" ja "One Last Love Song". == Urheilu == Jalkapallojoukkue Hull City AFC on perustettu vuonna 1904 ja nousi vuonna 2013 Englannin korkeimmalle sarjatasolle Valioliigaan. Hull pelasi pääsarjatasolla ensimmäisen kerran vuosina 2008–2010. == Lähteet == == Aiheesta muualla == * Hullista, helvetistä ja ..., Kansan kuvalehti, 28.08.1931, nro 35, s. 16, Kansalliskirjaston digitaaliset aineistot Luokka:Asutut paikat East Riding of Yorkshiressä Luokka:Englannin kaupungit Luokka:Englannin yhtenäishallintopiirit
Rajajääkäri

Rajajääkäri (lyhenne rj) on Suomen rajavartiolaitoksen kouluttamille varusmiehille sotamiestä vastaava miehistön sotilasarvo. Rajajääkäristä seuraava ylempi sotilasarvo on korpraalin sijasta ylirajajääkäri. Rajavartiolaitos kouluttaa vuosittain pienen määrän varusmiehiä omiin kriisinajan tehtäviinsä. Rajajääkärin koulutus on verrattavissa Suomen puolustusvoimien antamaan sissi- ja tiedustelukoulutukseen. Lisäksi varusmiehille koulutetaan poikkeusolojen rajanvartioinnin perusteet. Rajajääkärikomppaniaan varusmiespalvelukseen hakeutuessa ei ole erillisiä pääsykokeita, mutta halukkuus täytyy ilmoittaa suoraan kutsunnoissa. Vaativaan koulutukseen hakeutuvilta edellytetään hyvää fyysistä kuntoa ja asennetta. Rajajääkärin tunnus on barettimerkkinä Rajavartiolaitoksen kultainen karhunpää, sekä RVL:n rintamerkki, joiden käyttöoikeus varusmiehen tulee ansaita palveluksensa aikana. Koulutusta annetaan nykyisin kolmessa rajavartiostojen yhteydessä toimivassa komppaniassa: * Immolan erikoisrajajääkärikomppania (kouluttaa vain erikoisrajajääkäreitä) (Raja- ja merivartiokoulu, Imatra) * Onttolan rajajääkärikomppania (Pohjois-Karjalan rajavartiosto, Onttola) * Ivalon rajajääkärikomppania (Lapin rajavartiosto, Ivalo) Kukin komppania on vahvuudeltaan noin 100 miestä. Kajaanin rajajääkärikomppania lakkautettiin kokonaan 5. heinäkuuta 2007 ja Ivalon rajajääkärikomppanian vahvuutta lasketaan säästösyiden vuoksi. Palvelusaika miehistöllä on 6 kuukautta ja aliupseereilla sekä reserviupseereilla 12 kuukautta. Naisia rajajääkäreiksi otetaan vuosittain 10 ja heidät koulutetaan Onttolassa. Heinäkuusta 2007 lähtien Immolassa koulutetaan vuosittain yksi saapumiserä erikoisrajajääkäreitä, joiden toimintaan kuuluvat vaativat tiedustelu- ja iskuosastotehtävät. Koulutukseen haetaan erillisillä pääsykokeilla, ja kaikki hyväksytyt palvelevat 12 kuukautta, joka neljäs koulutetaan reservinupseereiksi, muut kotiutuvat vähintään aliupseerin arvossa. == Aiheesta muualla == * Varusmieskoulutus Rajavartiolaitoksessa Luokka:Koulutushaarat Luokka:Sotilasarvot
Dover (Englanti)

Dover on noin asukkaan satamakaupunki ja kunta (civil parish) Kentin kreivikunnassa Englannin etelärannikolla. Se muodostaa läheisten Gustonin, Lyddenin ja Whitfieldin kylien kanssa asukkaan yhtenäisen kaupunkialueen. Dover toimii myös keskuspaikkana samannimiselle hallintopiirille, jossa on asukasta ja yhteensä 35 kuntaa. Dover on 34 kilometrin päässä Calais’sta eli lähempänä Ranskaa kuin mikään muu kohta Englannin rannikkoa. Kaupunkien välillä on vilkas lauttaliikenne.Port of Dover Dover on tunnettu myös valkoisista kallioistaan. == Historiaa == Dover on sijaintinsa vuoksi ollut strategisesti tärkeä jo pitkään. Doverin läheltä on löytynyt pronssikautinen vene, joka on ajoitettu 1500-luvulle eaa. Se on maailman vanhin löydetty vene, jolla on liikuttu merellä.The Dover Bronze Age Boat Doverin museo Muun muassa roomalaiset käyttivät Doveria linnoitettuna satamana. Ensimmäisessä maailmansodassa Dover oli Englannin kanaalin puolustuksen keskuspaikka. Toisessa maailmansodassa saksalaiset pommittivat kaupunkia pahoin. == Lähteet == Tiedosto:Dover Seafront And Castle.jpg|Doverin rantaa Tiedosto:Dover Port 2 (Piotr Kuczynski).jpg|Doverin satama Tiedosto:Dover Castle 05.jpg|Doverin linna Tiedosto:White cliffs of dover 09 2004.jpg|Doverin kallioita == Aiheesta muualla == *
Suur-Lontoo

Suur-Lontoo (Greater London) on hallintoalue Englannissa. Alue muodostuu sen keskellä sijaitsevasta Lontoon Citystä (City of London) ja Cityä ympäröivistä 32:sta kaupunkipiiristä (London boroughs). Yleisessä kielenkäytössä Lontoolla tarkoitetaan tätä 33 alueen yhteenliittymää. Vuoden 2021 väestönlaskennassa Suur-Lontoossa oli 8,8 miljoonaa asukasta ja sen pinta-ala oli 1 572 neliökilometriä. Yli 14 miljoonan asukkaan Lontoon metropolialue ulottuu myös ympäröivien kreivikuntien alueelle. Suur-Lontoo käsittää valtaosan Middlesexin historiallisesta kreivikunnasta, suuren osan Surreyn historiallisesta kreivikunnasta ja pienempiä osia Kentin, Essexin ja Hertfordshiren historiallisista kreivikunnista. Vuonna 1889 perustettu Lontoon kreivikunta käsitti nykyisin Sisä-Lontooksi (Inner London) nimitetyt kaupunginosat, kunnes vuonna 1965 muodostettiin nykyisen laajuinen Suur-Lontoo. Suur-Lontoo ei kuulu mihinkään Englannin hallinnolliseen kreivikuntaan, vaan on hallinnollisesti muusta Englannista poikkeavassa asemassa. Alueen hallintoelimenä toimii Suur- Lontoon yleishallintoviranomainen (Greater London Authority, GLA), jota johtaa pormestari yhdessä 25-paikkaisen kaupunginvaltuuston (London Assembly) kanssa. Sekä pormestari että valtuusto valitaan suorilla vaaleilla neljän vuoden vaalikaudeksi. Margaret Thatcherin aikana Lontoon keskushallinto (Greater London Council, GLC) hajotettiin ja valta siirtyi Lontoon kaupunkipiireille vuoteen 2000 asti, jolloin Tony Blairin hallitus perusti nykyisen yleishallintoviranomaisen. Suur-Lontoo, Lontoon Cityä lukuun ottamatta, muodostaa kuitenkin oman muodollisen kreivikuntansa, jonka alueella monarkkia edustaa lordiluutnantti. Suur-Lontoon lordiluutnanttina on toiminut 29. toukokuuta 2015 alkaen Kenneth Olisa. == Kaupunkipiirit == == Katso myös == * Suur-Lontoon poliisitoimi == Lähteet == == Aiheesta muualla == * Greater London Authority Luokka:Lontoon maantiede Luokka:Lontoon paikallishallinto
Thunderstone

__NOTOC__ Thunderstone on melodista power metal -musiikkia soittava, vuonna 2000 perustettu helsinkiläinen yhtye. Se on julkaissut kuusi studioalbumia, joista uusimpana Apocalypse Again (2016). Thunderstone osallistui vuoden 2007 Suomen euroviisukarsintoihin kappaleillaan ”Forevermore” ja ”Face in the Mirror”. Finaalissa yhtye esitti kappaleista jälkimmäisen ja sijoittui toiseksi. Laulaja Pasi Rantanen ja kosketinsoittaja Kari Tornack erosivat yhtyeestä elokuussa 2007 henkilökohtaisten syiden ja motivaation puutteen vuoksi. Loka–marraskuussa 2007 järjestetyllä Euroopan-kiertueella heidän paikkansa täyttivät Tommi Salmela ja Jukka Karinen.Thunderstone: Tärkeä tiedotus bändiltä ja kiertue-uutisia! (Luettu 30. elokuuta 2007) ja Thunderstone: Tour Update! (23. syyskuuta 2007) Karinen jäi yhtyeeseen vakituisesti, ja uudeksi laulajaksi valittiin myöhemmin Rick Altzi, jonka kanssa julkaistiin albumi Dirt Metal. Julkaisun jälkeen yhtye vietti hiljaiseloa, ja vuonna 2013 Altzi väistyi Rantasen tieltä hänen palatessaan Thunderstoneen. Helmikuun alussa 2014 Thunderstone tiedotti valinneensa videohakuprosessilla uudeksi rumpalikseen Atte PalokankaanFacebook: Thunderstone Official (5. helmikuuta 2014) == Jäsenet == * Pasi Rantanen – laulu * Titus Hjelm – basso * Jukka Karinen – kosketinsoittimet * Nino Laurenne – kitara * Atte Palokangas – rummut === Entiset jäsenet === * Kari Tornack – kosketinsoittimet * Mirka Rantanen – rummut * Rick Altzi – laulu == Julkaisut == === Albumit === * * * * * * === Singlet === * ”Virus” (2002) * ”Until We Touch the Burning Sun” (2004) * ”Tool of the Devil” (2005) * ”Forevermore” / ”Face in the Mirror” (2007) * ”10.000 Ways” (2007) * ”I, Almighty” (2009) * ”The Path” (2016) * ”Through the Pain” (2016) === Musiikkivideot === * Virus (2002) * Until We Touch the Burning Sun (2004) * Tool of the Devil (2005) * Face in the Mirror (2007) * I, Almighty (2009) * Veterans Of The Apocalypse (2016) * The Path (2016) * Through the Pain (2016) * Fire And Ice (2016) * Virus 2020 (2020) == Lähteet == == Aiheesta muualla == * Thunderstonen virallinen sivusto * * Luokka:Seulonnan keskeiset artikkelit
Vladimir

Vladimir () on kaupunki Venäjällä 200 kilometriä Moskovasta itäkoilliseen. Vuonna 2010 kaupungissa oli 345 373 asukasta. Kaupunki on Vladimirin alueen hallinnollinen keskus. Vladimir on perustettu vuonna 1108, ja se oli keskiajalla Vladimirin ruhtinaskunnan eli Vladimir-Suzdalin pääkaupunki. Vladimirissa sijaitsevat Uspenskin katedraali (1158–1161), Kultainen portti (1100-luvulta) ja vanha Vladimirin vankila. == Ystävyyskaupungit == * Ústí nad Labem, Tšekki * Kerava, Suomi * Jelenia Góra, Puola * Erlangen, Saksa * Angiari, Campobasso, Italia * Canterbury, Yhdistynyt kuningaskunta * Chongqing, Kiina * Saintes, Ranska * Bloomington-Normal, Illinois, Yhdysvallat * Marion, Indiana, Yhdysvallat * Sarasota, Florida, Yhdysvallat * Calgary, Kanada * Nara, Japani == Katso myös == *Vladimirin ja Suzdalin valkoiset monumentit *Venäjän kultainen rengas ==Lähteet== == Aiheesta muualla == Luokka:Vladimirin alueen kaupungit
Pasi Rantanen

Pasi Rantanen (s. 1969 Helsinki) on suomalainen laulaja. Parhaiten hänet tunnetaan power metal -yhtye Thunderstonesta, jonka laulajana hän toimi yhtyeen perustamisvuodesta 2000 vuoteen 2007 asti erottuaan henkilökohtaisista syistä. Hän palasi yhtyeeseen vuonna 2012. Tällä hetkellä hän laulaa ja soittaa kitaraa yli 20 vuoden tauon jälkeen paluun tehneessä Strike-yhtyeessä, jota hän oli itse perustamassa vuonna 1985. Rantanen on myös toiminut taustalaulajana muun muassa Stratovariuksen, Kotipellon ja Ari Koivusen albumeilla. Lisäksi Raskasta joulua -albumilla on hänen tulkitsemansa versio kappaleesta ”Valkea joulu”.Encyclopaedia Metallum: Pasi Rantanen – Guest/Session Rantanen toimi vuoden 2006 Euroviisuissa Lordin taustalaulajana Gene Simmonsin The Demon -maskissa. Rantanen toimii siviilissä varastopäällikkönä. == Diskografia == === Thunderstone === * * * * * === Hevisaurus === * Hevisaurus: * Hevisaurus: === Vierailut === ==== Solistina ==== * Eri esittäjiä: * Monstervision Freakshow: * Revolution Renaissance: * Warmen: * Eri esittäjiä: * Imperium: ==== Taustalaulajana ==== * Stratovarius: * Stratovarius: * Stratovarius: * Lordi: Hard rock hallelujah -euroviisuesitys (2006) * Kotipelto: * Ari Koivunen: ==Lähteet== == Aiheesta muualla == * * Strike-yhtyeen kotisivut * Strike Facebookissa luokka:Suomalaiset metallimusiikin laulajat Luokka:Thunderstonen jäsenet Luokka:Vuonna 1969 syntyneet Luokka:Elävät henkilöt
Rinkebynruotsi

Rinkebynruotsi (, myös shobresvenska) on yleinen termi tietyille ruotsin kielen murteille, joita puhutaan lähinnä monissa Ruotsin suurten kaupunkien lähiöissä, joissa maahanmuuttajien osuus väestöstä on suuri. Sana viittaa Rinkebyn lähiöön Tukholmassa, mutta sitä voidaan käyttää mistä tahansa tietyn tyyppisestä murteesta. == Lähteet == == Aiheesta muualla == * Helsinkiläisnuorten polykielisyys Tutkija Heini Lehtosen esittely väitöskirjatutkimuksestaan Luokka:Slangi Luokka:Ruotsin kieli
AND

And tai AND voi tarkoittaa seuraavia: * AND, Andromedan tähdistön lyhenne * AND, Andorran maatunnus * AND, ja, konjunktio, looginen konnektiivi ja operaatio Boolen algebrassa * AND-portti, AND-konnektiivia vastaava looginen portti elektroniikassa * And, sukunimenä: ** Terry And (s. 1997), suomalainen jääkiekkoilija
Aps

Aps tai APS voi tarkoittaa seuraavia: * Aps, paratiisilinnun tähdistön () lyhenne * APS, Advanced Photo System, filmiformaatti * APS, American Physical Society, yhdysvaltalainen fysiikan alan järjestö * APS, Advanced Planning & Scheduling, toiminnanohjausjärjestelmä * APS, autoimmune polyendocrine syndrome, autoimmuunipolyendokrinopatiaoireyhtymien ryhmä *APS, antiphospholipidsyndrome, fosfolipidivasta-aineoireyhtymä
Bat & Ryyd

Bat & Ryyd on suomalainen 1980-luvun lopulla toimintansa aloittanut, Kemijärveltä lähtöisin oleva elektronista huumori-, pop- ja rockmusiikkia esittävä duo. Duon tunnetuimpia kappaleita ovat muun muassa ”Ehtaa tavaraa”, ”Lentävä puliukko” ja ”Fiilaten ja höyläten”. Batin ja Ryydin lauluäänet transponoitiin korkeammaksi, kuten esimerkiksi Pikku-Orava-levyillä. Hahmot perustuvat Pirkka-Pekka Peteliuksen ja Aake Kallialan televisiosketsiin, jossa he rinnastivat Batmanin ja Robinin Kaj Chydeniukseen ja Kari Rydmaniin. Alkujaan Lapin Radiossa esitetyistä hupailuohjelmista tunnetuksi tullut duo myi ensimmäisellä omakustanteena julkaistulla Ehtaa tavaraa -levyllään platinaa. ÄKT:n tilastojen mukaan levyä on myyty yhteensä yli 52 000 kappaletta. Bat & Ryyd jatkoi keikkailua myös 2000-luvulla. Keväällä 2020 yhtye julkaisi uuden kappaleen nimeltä "KesäXi rapakuntoon". Mr. Ryyd on tehnyt soolokappaleen ”Sixpack”, parodian Tom Jonesin kappaleesta "Sex Bomb". == Jäsenet == === Alkuperäinen kokoonpano === * Juha Soppela – laulu (studio), rummut (studio), sanoitukset 1989–1992 * DJ Tippa (oik. Oiva Mursu) 1989– ==Diskografia== ===Albumit=== * Ehtaa tavaraa (Tippa 1989, uudelleenjulkaisu CD-levynä Poptori 2000) * Niin kallis on maa... (1991) * Ryydimaa (1998) ==Lähteet== ==Aiheesta muualla== *Viralliset kotisivut * Luokka:Suomalaiset duot Luokka:Suomalaiset elektronisen musiikin yhtyeet Luokka:Suomalaiset huumoriyhtyeet
Falmouth

Falmouth ( on noin asukkaan satamakaupunki ja kunta (civil parish) Cornwallin muodollisessa kreivikunnassa ja yhtenäishallintopiirissä Englannin etelärannikolla. Se on maailman kolmanneksi suurin luonnonsatama.Falmouth Cornwall Sailing and yachting capital of the County Cornish Light. Falmouthiin rakennettiin rautatie vuonna 1863. Nykyisin sen merkitys rahtiliikenteessä on vähentynyt, ja monien Cornwallin pikkukaupunkien tavoin siitä on tullut lähinnä turistikohde. Kaupungissa toimii merimuseo National Maritime Museum Cornwall.National Maritime Museum == Lähteet == == Aiheesta muualla == * Falmouth – The Spirit of the Sea (matkailusivusto) Luokka:Asutut paikat Cornwallissa Luokka:Englannin kaupungit Luokka:Englannin kunnat
Paikallishallinto

Paikallishallinto tarkoittaa hallinnossa tasoa, joka päättää asioista paikallisella tasolla ja on yleensä hierarkian alimmainen hallinnon taso. Tällainen taso voi olla esimerkiksi kunta, piirikunta tai kylä. Käytännöt paikallishallinnon tasojen ja niiden nimeämisen suhteen vaihtelevat suuresti eri valtioiden välillä, ja usein jopa valtion sisällä. Esimerkiksi Yhdistyneessä kuningaskunnassa on useita erilaisia paikallishallinnon muotoja. Erityisesti Englannissa järjestelmä on monimutkainen. Nykyaikaisissa vahvan keskushallinnon valtioissa paikallishallinnon rooli päätöksenteossa valtion tasolla on usein selvästi pienempi kuin keskushallinnolla. Nimensä mukaisesti paikallishallinnon yksiköt hoitavat paikallisia asioita. Niillä on joko jonkinlainen oikeus kerätä veroja tai niiden toiminta rahoitetaan keskushallinnon keräämillä veroilla. Yleensä kyseessä on näiden yhdistelmä. Veroja keräävillä paikallishallinnon yksiköillä on usein demokraattisesti valittu edustus. Paikallishallinnon tavallisimpia tehtäviä ovat muiden muassa koulutuksen ja terveydenhuollon järjestäminen, infrastruktuurin rakentaminen ja kunnossapito sekä kaavoitus. Tällaiset tehtävät kuuluvat yleensä hierarkian alimmalle eli kuntatasolle. ==Eri maissa käytettäviä paikallishallinnon yksikköjä== * piiri, piirikunta (district, distrito, Bezirk, Kreis, okrug) voi olla useita kuntia kattava alue, tai jakaa ison kaupungin pienempiin osiin * paikallishallintoalue (local goverment area, LGA), Nigeriassa käytössäoleva paihallishallinnon yksikkö * kunta - (termi tulee useissa kielissä latinan sanasta communia, engl. municipality, Yhdysvalloissa usein city) on tyypillisesti pienin paikallishallintoalue, jolla on valittu edustajisto. * kylä - jossain maissa on olemassa myös kylähallintoja. ** Suomessa esimerkiksi kolttalaissa säädetty kyläkokous ja Kallankarien karikokous. ==Katso myös== * Aluehallinto * NUTS, LAU - Euroopan unionin alueluokitusjärjestelmä * Suomen NUTS-aluejako ==Lähteet==
Londonderry

Londonderry eli Derry (; ulsterinskotiksi Derrie tai Lunnonderrie) on kaupunki Pohjois-Irlannissa Derryn kreivikunnassa. Vanha kaupunki on Foylejoen länsirannalla, mutta nyttemmin kaupunki on levittäytynyt joen molemmin puolin. Vuonna 2008 kaupungissa oli 93 512 asukasta. Londonderry sijaitsee lähellä Irlannin tasavallan rajaa. Se on Pohjois-Irlannin toiseksi suurin ja Irlannin saaren neljänneksi suurin kaupunki. Kaupungin asukkaat kiistelevät nimestä – paikallisista useimmat käyttävät Derryä, mutta osa unionisteista on sitä mieltä, että Londonderry olisi oikea nimi. == Historia == Londonderry on ikivanha kaupunki. Seutu on ollut asuttuna tuhansia vuosia. Irlantilainen pyhimys Colmcille perusti luostarin kaupunkiin vuonna 546. Hänen kunniakseen nimettiin vuonna 1633 valmistunut Pyhän Columban katedraali (St Columb's Cathedral). Se oli ensimmäinen Britteinsaarille rakennettu katedraali uskonpuhdistuksen jälkeen. Virheellinen Isbn 978-1-86193-210-3 Kaupunkiin tehtiin Irlannin ensimmäinen asemakaava 1613. Kaupungin suojamuurit valmistuivat vuonna 1618. Londonderry on nykypäivänä yksi Euroopan parhaiten säilyneistä muurin ympäröimistä kaupungeista. Muuri, joka on paikoin jopa kahdeksan metriä korkea ja yhdeksän metriä leveä, on ympärysmitaltaan noin kaksi kilometriä pitkä. Muurilla on yhä 24 alkuperäistä tykkiä. === Piiritys === Muurit suojasivat kaupunkia Derryn piirityksessä vuosina 1688-1689. Piirityksen ratkaisut saivat alkunsa, kun 13 kisälliä (Apprentice Boys) sieppasivat kaupungin avaimet ja lukitsivat kaupungin portit kuningas Jaakko II:lta ja hänen jakobiittijoukoiltaan. Protestanttinen varuskunta sinnitteli kuukausia kaupungissa huonoissa olosuhteissa. Piiritys loppui, kun kolme laivaa, Mountjoy, Phoenix ja Jerusalem, purjehtivat Foylen poikki ja toivat muonaa nälkiintyneille kaupunkilaisille. == Talous == Londonderryn talous oli viime vuosikymmenille asti riippuvainen tekstiiliteollisuudesta. DuPont valmistaa siellä nykyaikaisia tekokuituja. == Lähteet == ==Aiheesta muualla== *
Sunderland

Sunderland on noin 175 000 asukkaan rannikkokaupunki ja 277 000 asukkaan metropolihallintopiiri (metropolitan borough) Tyne ja Wearin metropolikreivikunnassa Koillis-Englannissa. Se sijaitsee Wearjoen suulla Pohjanmeren rannikolla. Hallintopiiriin kuuluu Sunderlandin kaupungin lisäksi Washingtonin, Houghton-le-Springin ja Hetton-le-Holen kaupungit sekä Rokerin ja Seaburnin rantalomakohteet. Sunderland on telakoiden ja hiilikaivosten ympärille rakentunut teollisuuskaupunki, jota 1900-luvun lopulla vaivasi massatyöttömyys ja sosiaaliset ongelmat. Viimeinen telakka suljettiin 1988 ja viimeinen hiilikaivos 1994. Vauxin panimo suljettiin 1999.Vaux Brewery Sunderland Wearside Online Uutta teollisuutta on noussut hitaasti alueelle, mm. Nissanin autotehdas, Nike ja Barclays. Eurooppalainen IT-teollisuus on alkanut sijoittaa tukitoimintojaan ja muita puhelinpalveluita alueelle. Teollisuuskaupunkina Sunderland kärsi pahasti toisen maailmansodan pommituksista. Niinpä sen keskustasta tuhoutuivat monet vanhat rakennukset. Joitakin hienoja kirkkoja on jäljellä, kuten arts and crafts -tyyliä edustava St Andrew’s Roker.St. Andrew's Church Visit Sunderland == Muuta == Sunderland ja läheinen Newcastle ovat kilpailleet keskenään erinäisissä asioissa joskus hyvinkin vihamielisesti jo vuosisatojen ajan. Kiistojen sanotaan juontavan juurensa Englannin sisällissotaa edeltävään aikaan, jolloin Newcastlen kaupungille myönnettiin yksinoikeus alueen kivihiilikauppaan. Keskinäinen kilpailu ilmenee nykyään etenkin kaupunkien jalkapalloseurojen välillä. Sunderlandin kaupunki on tunnettu jalkapallojoukkueestaan Sunderland AFC, joka kuului aikoinaan Englannin menestyneimpiin jalkapalloseuroihin, ja joka pelaa Englannin Mestaruussarjassa. Sunderlandissa puhutussa englannin murteessa on paljon skottivaikutteita. Sunderlandin ystävyyskaupunkeja ovat Saint-Nazaire Ranskassa ja Essen Saksassa. == Lähteet == == Aiheesta muualla == Luokka:Asutut paikat Tyne ja Wearissa Luokka:Englannin kaupungit Luokka:Englannin metropolihallintopiirit
Mikael I (Vladimir)

Mikael Jurjevitš (; ? – 20. kesäkuuta 1176) oli Vladimir-Suzdalin suuriruhtinas vuosina 1175–1176 ja Kiovan suuriruhtinas vuonna 1171. Mikael oli Juri Dolgorukin vanhin poika tämän toisesta avioliitosta. Hänen velipuolensa Andrei Bogoljubski (Andrei I) karkotti hänet Suzdalista ja hän asui 1162–1169 Ostjorissa lähellä Tšernigovia, mutta muutti sitten Tortšeskiin. Andrei asetti hänet hallitsemaan Kiovaan Gleb Jurjevitšin kuoleman jälkeen 1171, mutta Mikael kieltäytyi ja lähetti sen sijaan nuoremman veljensä Vsevolodin. Kiovaa vaatinut Smolenskin ruhtinas Rurik piiritti Tortšeskia, mutta Mikael teki rauhan ja siirtyi Perejaslaviin. Seuraavana vuonna Andrei teki sotaretken etelään, ja Mikael rikkoi välinsä Rurikiin ja liittoutui veljensä kanssa. Andrein kuoltua Mikael seurasi häntä Vladimirin suuriruhtinaana, mutta Suzdalin ja Rostovin pajarien vihamielisyys sai hänet siirtymään Tšernigoviin. Vladimirilaiset kutsuivat hänet pian taistelemaan Jaropolk Rostislavovitšia vastaan. Mikael löi tämän Andrein veljenpojan ja sai jälleen Vladimirin haltuunsa 1175. Mikael kuoli seuraavana vuonna 1176, ja häntä seurasi Vladimirin valtaistuimelle veljensä Vsevolod III. Luokka:Vladimirin suuriruhtinaat Luokka:Kiovan ruhtinaat Luokka:Syntymävuosi tuntematon Luokka:Vuonna 1176 kuolleet
Tuc

Tuc tai TUC tarkoittaa seuraavia asioita: * Tukaanin tähdistö eteläisellä taivaanpallolla * TUC, suolakeksimerkki * Trades Union Congress, Englannin ja Walesin ammattiliittojen keskusjärjestö.
Virgo

Virgo voi tarkoittaa seuraavia: * Virgo, Neitsyt, tähdistö * Virgo, Neitsyt, Eläinradan merkki * Virgo A, elliptinen galaksi * Virgo, Costello Hautamäen säveltämä musikaali * HMS Virgo (1902), Ruotsin laivaston Komet-luokan torpedovene * HMS Virgo (T126), Ruotsin laivaston Spica-luokan torpedovene
Trieste

Trieste antiikin Artemidoros ja Tergeste Rantala, Risto & Turtia, Kaarina (toim.): Suuri suomalainen tietosanakirja, osa 2, sivu 1023, Suuri Suomalainen Kirjakerho, 1988, ISBN 951-643-288-3, (), () on kaupunki Koillis-Italiassa, Triestenlahden pohjukassa. Siellä on runsaat 200 000 asukasta. Trieste on Friuli-Venezia Giulian hallintoalueen ja Triesten maakunnan pääkaupunki. == Historiaa == Trieste on ollut aina kulttuurien kohtauspaikka. Se oli Itävalta- Unkarin merkittävin satamakaupunki. Se liitettiin Italiaan vuonna 1918, kun Italia oli ensimmäiseen maailmansotaan liittyessään 1914 saanut liittolaisiltaan lupauksen asiasta. Toisen maailmansodan jälkeen se muodosti seitsemän vuoden ajan Triesten vapaa-alueen, joka oli liittoutuneiden (Jugoslavian) valvonnassa. Vuodesta 1954 alkaen Trieste on uudelleen kuulunut Italiaan. Kaupungin aikaisemmin Italialle kuuluneet lähialueet sen sijaan liitettiin Jugoslaviaan, jonka hajottua ne ovat kuuluneet osin Sloveniaan ja osin Kroatiaan. Rajavalvonnan tuomat hankaluudet vähenivät huomattavasti, kun nämä maat liittyivät 2000-luvulla EU:hun ja Schengenin sopimukseen. == Nähtävyyksiä == Trieste on kuuluisa arkkitehtuuristaan ja hiekkarannoistaan. Se muistuttaa edelleen enemmän Itävaltaa kuin Italiaa, ja sitä kutsutaankin toisinaan Pikku-Wieniksi. Kaupungista kymmenen kilometrin päässä Triestenlahden rannalla oleva Miramaren linna, Castello di Miramare, on kaupungin tärkeimpiä nähtävyyksiä. Sen rakennutti Itävallan arkkiherttua Ferdinand Maximillian von Habsburg 1850-luvulla itselleen ja vaimolleen arkkiherttuatar Charlottelle residenssiksi. Linna ja sitä ympäröivä puutarha on nykyään museona.http://www.castello-miramare.it Linnan kotisivut Stadtzentrum Triest.jpg|Näkymä kaupunkiin Trieste Canal-Grande.jpg|Kanava Schloss_miramare.jpg|Miramaren linna == Lähteet == == Aiheesta muualla == * Trieste - Photo Guide - (Italian) (pdf) * Luokka:Seulonnan keskeiset artikkelit
Sic

Sic on latinankielinen sana, joka tarkoittaa ”siten”, ”sillä tavalla” tai ”juuri näin”. Sic voidaan kirjoittaa suluissa (sic) tai hakasuluissa [sic] jonkin epätavallisen tai virheelliseltä näyttävän sanan tai ilmaisun perään, jolloin se tarkoittaa, että kyseessä ei ole virhe tai että virhe on tarkoituksellinen eikä sitä tule korjata. Sic on lyhenne lauseesta sic erat scriptum - näin se oli kirjoitettu. Jos esimerkiksi lääkäri kirjoittaa lääkereseptin, jossa poiketaan lääkkeen normaalista annostelusta, kirjoittaa hän reseptiin ”Sic!”, jotta apteekki tietää, että tarkoitettu annostus ei ole virheellinen.Erik Klinge ja Armas Vartiainen: Reseptioppi s. 136, 4. painos 1983, Kandidaattikustannus Oy Ilmaisua käytetään myös tieteellisessä kirjoittamisessa silloin, kun lainatussa tekstissä on virhe. Jos kyseessä on suora lainaus, teksti on toistettava täsmälleen samanlaisena kuin alkuperäisteoksessa. Kirjoittaja voi kuitenkin osoittaa huomanneensa virheen lisäämällä virheen perään [sic]. Näin lukija voi varmistua siitä, että virhe on alkuperäisessä tekstissä eikä lainauksessa. Nykyään [sic] on käytössä myös useilla Internetin keskustelufoorumeilla ilmaisemassa tekstiä, joka on kirjoitettu tahallaan väärin, huomiota herättävästi tai provokatiivisessa mielessä. Esimerkki sanan käytöstä: :Maija Vilkkumaan kappaleesta Ingalsin Laura kirjoitettaessa: :Maija Vilkkumaa on tehnyt suositun laulun ”Ingalsin [sic] Laura”. (ks. Laura Ingalls Wilder) ==Lähteet== Luokka:Latinankieliset fraasit Luokka:Seulonnan keskeiset artikkelit
Paijaaminen

Paijaaminen on fyysinen hellyydenosoittamisen muoto, jossa paijaamisen kohteena olevaa ihmistä tai eläintä voidaan koskettaa kuten silittää eri paikoista, halata, rutistaa varovasti, taputtaa hiljaa kädellä, keinutella kevyesti, hyssytellä, suukottaa ja pitää tiukasti sylissä. == Paijaaminen parisuhteessa == Paijaaminen liitetään useimmiten ihmisten käyttäytymiseen, mutta eläimillä esiintyy usein vastaavanlaista käytöstä. Parisuhteessa paijaamisen määrä riippuu osapuolten mieltymyksistä. On myös ihmisiä, jotka eivät tunne tarvetta tämäntyyppiseen fyysiseen läheisyyteen. == Lasten paijaaminen == Parisuhteen ulkopuolella paijaaminen kohdistuu usein pikkulapsiin. Tällöin paijaajana ovat yleensä lapsen vanhemmat tai sisarukset, mutta joskus myös ulkopuoliset henkilöt. Pikkulapset useimmiten pitävät paijattavana olemisesta, mutta kasvaessaan he saattavat jossain vaiheessa ruveta hylkimään muiden ihmisten taholta tulevaa paijaamista sekä muita hellyydenosoituksia. Paijaaminen liittyy usein myös paijattavan lohduttamiseen. Tätä tapahtuu usein silloin, kun pienet lapset satuttavat itseään tai heillä on muita murheita ja rupeavat itkemään. == Eläinten paijaaminen == Ihminen voi myös helliä eläimiä. Tällöin on usein kyse kiintymyksestä eläintä kohtaan tai hellyydenosoittamisen tarpeesta. Esimerkiksi kissa osoittaa mieltymystään omistajaa kohtaan kehräämällä. Eläinten suhtautuminen vaihtelee kuitenkin lajeittain sekä yksilöittäin. Ihmisen kanssa muutenkin paljon kommunikoivat eläimet, kuten esimerkiksi koirat ja kissat, pitävät yleensä paijaamisesta. ==Katso myös== *Kädestä kiinnipitäminen *Halaaminen Luokka:Ihmissuhteet Luokka:Käytös- ja tapatieto
Andrei I

Andrei Bogoljubski (Андрей Боголюбский) (n. 1111–29. huhtikuuta 1174) oli Rostovin ja Suzdalin ruhtinas ja ensimmäinen Vladimirin suuriruhtinas. Andrei oli ruhtinas Juri Dolgorukin poika. Hänen isänsä antoi hänelle 1149 Višgorodin Kiovan pohjoispuolella hallittavakseen ja myöhemmin Turovin, Pinskin ja Peresopnitsan. Kun Juri kuoli 1157, Rostov, Suzdal ja Vladimir valitsivat Andrein ruhtinaakseen. Hän alkoi haalia valtaa itselleen mm. heikentämällä kansankokouksen (vetše) valtaa. Andrei kohteli pajareita vasalleinaan ja 1161 ajoi veljensä ja veljenpoikansa Suzdalista. Andrei siirsi pääkaupungin suurten Rostovin ja Suzdalin sijaan pieneen Vladimiriin, jossa muu ylimystö ei pääsisi jakamaan hänen valtaansa. Hän rakensi palatsinsa Bogoljubovoon. Andrei lisänimi Andrei Bogoljubski tarkoittaa ”Andrei Jumalaarakastava”. Hän rakennutti kaikkiaan kolmekymmentä kirkkoa, joista suurin on Vladimiriin valmistunut Uspenskin katedraali. Andrei laajensi valtakuntaansa Volgan bolgaarien kustannuksella ja otti haltuunsa Muromin ja Rjazanin. Hän ei kuitenkaan yrityksistään huolimatta saanut Vladimiriin itsenäistä patriarkaattia. Kun Kiovan Rostislav Mstislavitš kuoli, Andreista tuli vanhin Vladimir Monomahin jälkeläisistä ja Kiovan hallintaan oikeutettu. Volynin Mstislav Izjalavitš kuitenkin teki tyhjäksi Andrein haaveet ja nimitti poikansakin Novgorodin hallitsijaksi. Andrei piti tätä perintöoikeuden loukkauksena ja lähetti joukon ruhtinaita 1169 syrjäyttämään Mstislavin. Seurannutta Kiovan ryöstöä pitävät jotkut historioitsijat käännepisteenä voimatasapainon siirtymisessä Kiovasta Vladimiriin. Andrei rikkoi perinnettä, eikä asettunut itse hallitsemaan Kiovaan, vaan asetti sinne veljensä Glebin. Kansalaiset kuitenkin ilmeisesti myrkyttivät hänet. Andrei määräsi Smolenskin Rostislavitšien pajarisuvun hallitsemaan kaupunkia, mutta sen asukkaat vangitsivat hänen luutnanttinsa. Andrei järjesti sotaretken Tšernigovin ruhtinaan kanssa, mutta he eivät saaneet kaupunkia. Andrein pajarit murhasivat hänet 1174. Andrein kuoltua Vladimirin hallitsijaksi nousi hänen veljensä Mikael I. Venäjän ortodoksinen kirkko kunnioittaa Andreita marttyyrinä ja kirkkoisänä. == Lähteet == Luokka:Vladimirin suuriruhtinaat Luokka:Venäläiset henkirikosten uhrit Luokka:1110-luvulla syntyneet Luokka:Vuonna 1174 kuolleet
Leo

Leo (lat.: ”leijona”) voi tarkoittaa seuraavia: * Panthera leo, leijonan tieteellinen nimi * Leo, miehen nimi * Leo, Leo Makkonen (s. 1948), Suomen ortodoksisen kirkon arkkipiispa 2001–2024 * Léo, oik. Leonardo Lourenço Bastos (s. 1975), brasilialainen jalkapalloilija * Leo, Leo Stillman (s. 1991), suomalainen laulaja, lauluntekijä ja muusikko * Leo, oik. Leo Jannesson (s. 2003), ruotsalainen Valorant-pelaaja * Léo, kaupunki Burkina Fasossa * Leo, Leijonan tähdistön latinankielinen nimi * Leo I, kääpiögalaksi * Leo II, kääpiögalaksi * Leo A, epäsäännöllinen galaksi * Leo, Liedon rautatieaseman liikennepaikkalyhenne * Leo-Club, nuorison hyväntekeväisyysjärjestö * LEO, low Earth orbit, Matala Maan kiertorata * Leo, Lokesh Kanagarajin ohjaama elokuva vuodelta 2023 * Leo, Robert Marianetin ohjaama tietokoneanimaatioelokuva vuodelta 2023 * Leo, Leo Stillmanin albumi vuodelta 2017 * Leo, sukunimenä: ** Daniel Leo (s. 1941), yhdysvaltalainen mafioso ** Federico Leo (s. 1988), italialainen moottoriurheilija ** Henning Leo (1885–1953), ruotsalainen poliitikko ** Leonardo Leo (1694–1744), italialainen säveltäjä ** Melissa Leo (s. 1960), yhdysvaltalainen näyttelijä ** Mona Leo (1903–1986), suomenruotsalainen kirjailija ja nukketeatteritaiteilija ** Veronica Leo (s. 1935), suomenruotsalainen kirjailija ja kuvittaja
Vel

Vel voi tarkoittaa: *Vel, Vagan sivujoki Venäjällä *Vel, Purjeen tähdistöä merkitsevä lyhenne (,"purjeet" ) *, suom. "tai", josta matemaattinen loogisen disjunktion symboli \lor